钦定古今图书集成/明伦汇编/氏族典/第195卷 > 《廖用贤尚友录》 > 刁整
## 钦定古今图书集成/明伦汇编/氏族典/第195卷 > 《廖用贤尚友录》 > 刁整

按《魏书刁雍传》：“尚弟整，字景智，少有大度，颇涉书史。
郡功曹，太和十五年，奉朝请。高祖都洛，亲自临选，除
司空法曹参军。高祖南讨，以广阳王嘉镇荆州，整为
嘉外兵参军事，寻转太尉咸阳王禧外兵参军。景明
中，除给事中，领本州中正，寻除尚书左中兵郎中。正
始中，萧衍江州刺史王茂先来寇南境，平南将军杨”
大眼讨之。诏整持节为大眼军司，大破茂先，斩衍辅
国将军王花等。永平初，以军功除员外散骑常侍，仍
除郎中。延昌三年秋，世宗亲选百官于朝堂，拜右军
将军，仍除郎中，寻转骁骑将军。未几，丁父忧。相州刺
史、山阳王熙在邺起兵，将诛元乂等，事败，传首京师。
整收其尸藏之，后乃还熙所亲。乂闻“而致憾，因以熙
弟略南走”萧衍诬整将叛，送整与弟宜及子恭等，幽
系之。赖御史王基、前军将、检事使魏子建理雪，获免。
后自征卤将军出除范阳太守。灵太后反政，除安南
将军、光禄大夫。永安初，拜金紫光禄大夫。二年，兼黄
门。元颢入洛，用为沧州刺史。庄帝还朝，坐免官归乡
里。及庄帝杀参朱荣，就除镇东将军，行沧州事。普泰
初，假征东大将军、沧冀瀛三州刺史、大都督，寻加车
骑将军、右光禄大夫。逢本乡贼乱，奉母客于齐州，加
卫大将军。天平四年，卒于邺。赠司空公，谥曰“文献。”整
解音律，轻财好施，交结名胜，声酒自娱。然贪而好色，
为议者所贬。